கழங்கு (மகளிர் விளையாட்டு)
'''கழங்கு''' இருவகை விளையாட்டுகளில் பயன்படுத்தப்படும்:
 
 #[[மகளிர்]] விளையாட்‌டுக் கழங்கு ஒரு கைத்திறப் [[பொழுதுபோக்கு]] [[ஆட்டம்|விளையாட்டு]]. 
 #வேலன் (சாமியாடி) உருட்டும் கழங்கு குறிசொல்ல உதவும். 
 
 ==மகளிர் கழங்கு==
 ;கழங்கும் அளவும்
 :முத்துகள், [[முத்து]] அளவில் மரக்கட்டையில் கடைந்தெடுத்த உருண்டைகள், பொன்னால் செய்யப்பட்ட பொற்கழங்குகள் முதலானவை [[மகளிர்]] விளையாட்டில் கழங்காகப் பயன்படுத்தப்பட்டன. 
 ;மகளிர் ஆடிய முறை
 :[[மழை]] பெய்யும்போது உடன் இறங்கும் அத்திக்கட்டி, [[ஆலங்கட்டி]] என்னும் மழைப்பனிக்கட்டி இறங்குவது போல [[மகளிர்]] விளையாட்டின்போது கழங்குகள் இறங்கின. அவற்றைத் தூக்கிப்போட்டுப் பிடித்து மகளிர் விளையாடினர். 
 ;கழங்காட்டத்துக்கும் பந்தாட்டத்துக்கும் இடையேயுள்ள வேறுபாடு
 :[[கடைச்சங்கம்|சங்க காலத்தில்]] மகளிர் விளையாடிய பந்தாட்டத்தில் [[பந்து|பந்துகள்]] தரையில் விழாமல் மேலே தட்டிவிட்டு (juggling) விளையாடப்படும். கழங்கு தரையில் பரப்பி, கையால் பற்றித் தூக்கிப்போட்டுப் பிடித்து விளையாடப்படும். 
 [[File:4-ball juggling.gif|150px|மிக்கத்திறனுடனும், நேரத்தைக் கணக்கில் கொண்டும், [[கை]]யால் விளையாடப்படும் விளையாட்டு (juggling)|thumb|right]]
 ;கழங்காடிய இடங்கள்
 :[[சேரர்|சேரநாட்டுக்]] [[கருவூர்|கருவூரை]] அடுத்த தண்ணான்பொருநை ஆற்றுமணல், [[தொண்டை மண்டலம் |தொண்டைநாட்டு]] நீர்ப்பெயற்று துறைமுக மணல்வெளி,[[ பாண்டிய நாடு|பாண்டியநாட்டு]]க் கடலோர மணல்வெளி, ஓலைக்குடிசைகளின் முற்றத்து மணல்பரப்பு முதலான இடங்களில் கழங்கு விளையாடப்பட்டதற்கான சான்றுகள் உள்ளன. 
 
 ===கழங்கு விளையாட்டு பற்றிய செய்திகள்===
 * கருவூரை அடுத்திருக்கும் ஆன்பொருநை (அமராவதி) ஆற்று மணலில் மகளிர் பொன் செய் கழங்கினால் தெற்றி விளையாடி மகிழ்ந்தனர். &lt;ref&gt;
 &lt;poem&gt; 
 வார்கோல் செறியரிச் சிலம்பின் 
 குறுந்தொடி மகளிர் பொலஞ்செய் கழங்கின் 
 தெற்றி ஆடும் தண்ணான் பொருநை 
 வெண்மணல் - புறம் 36
 &lt;/poem&gt;&lt;/ref&gt;
 
 * நீர்ப்பெயற்று என்பது ஒரு [[துறைமுகப்பட்டினம்|துறைமுகப் பட்டினம்]]. அப்பட்டினத்து மாடங்களில் பந்து விளையாடிய மகளிர் மணல்வெளிக்கு வந்து கழங்கு ஆடினர். &lt;ref&gt;
 &lt;poem&gt; 
 பீலி மஞ்ஞையின் இயலிக் கால 
 தமனியப் பொற்சிலம்பு ஒலிப்ப உயர்நிலை  
 வான்தோய் மாடத்து வரிப்பந்து அசைஇக் 
 கைப்புனை குறுந்தொடி தத்தப் பைபய 
 முத்த வார்மணல் பொற்கழங்கு ஆடும் 
 பட்டினம் – பெரும்பாணாற்றுப்படை – அடி 331முதல்
 &lt;/poem&gt;&lt;/ref&gt;
 
 * பாண்டிய நாட்டில் கடற்கரை மணலில் மகளிர் முத்துகளைக் கழங்காகப் பயன்படுத்தி, கூச்சலிட்டுக் கும்மாளம் போட்டுக்கொண்டு கழங்கு ஆடினர். &lt;ref&gt;
 &lt;poem&gt;
 வெண்டிரை பொருத வேலை வாலுகத்துக் 
 குண்டுநீர் அடைகரைக் குலையிரும் புன்னை 
 வலம்புரி ஈன்ற நலம்பெறு முத்தம் 
 கழங்காடு மகளிர் ஓதை ஆயம் -  சிலப்பதிகாரம் 27-245
 &lt;/poem&gt;&lt;/ref&gt;
 
 * கழங்கு முத்தின் அளவினதாக இருக்கும். &lt;ref&gt;கழங்குறழ் முத்தம் - அகம் 126-12,&lt;/ref&gt; &lt;ref&gt;மண்ணா முத்தம் கழங்குறழ் தோன்றல - அகம் 173-15&lt;/ref&gt;
 * மரத்தைக் கடைந்து கழங்குக்காய்கள் செய்யப்படுவது உண்டு. &lt;ref&gt;இரும்பைப் பூ ‘கோடுகடை கழங்கின் அறைமிசை தாஅம் - அகம் 135-9,&lt;/ref&gt; 
 * கழங்காடும்போது கழங்குக் காய்கள் மழையோடு இறங்கும் பனிக்கட்டி போல் இறங்கும். &lt;ref&gt;வணங்கிறை மகளிர் அமர்ந்தனர் ஆடும் கழங்கு உறழ் ஆலியொடு கதழ் உறை சிதறி - அகம் 334-8,&lt;/ref&gt; 
 * பந்தும் கழங்கும் மகளிர் விரும்பியாடும் விளையாட்டுகள். &lt;ref&gt;வளங்கெழு வியனகர் பந்துசிறிது எறியினும் இளந்துணை ஆயமொடு கழங்குடன் ஆடினும் உயங்கின்று - அகம் 17&lt;/ref&gt; &lt;ref&gt;கிளியும் பந்தும் கழங்கும் வெய்யோள் - அகம் – 49&lt;/ref&gt; &lt;ref&gt;சென்றனள் மன்ற என் மகளே பந்தும் பாவையும் கழங்கும் எமக்கு ஒழித்தே - ஐங்குறுநூறு 377&lt;/ref&gt; &lt;ref&gt;கிளி, பந்து, கழங்கு ஆகியவை மகளிர் உடன் கொண்டுசெல்லும் விளையாட்டுப் பொருள்கள். கிளியும் பந்தும் கழங்கும் வெய்யோள் - அகம் 49-1&lt;/ref&gt;, &lt;ref&gt;நீராட வைகைக்குச் சென்ற மகளிர் பந்து, கழங்கு, களவு ஆகிய விளையாட்டுப் பொருள்களையும் கொண்டு சென்றார்களாம். பரிபாடல் 10-107&lt;/ref&gt;
 * கழங்கு ஆயத்தோடு (தோழியர் கூட்டத்தோடு) விளையாடப்படும். &lt;ref&gt;கழங்காடு ஆயத்து அன்றுநாம் அருளிய பழங்கண்ணோட்டம் - அகம் 66, அகம் 17-2,&lt;/ref&gt; 
 * கழங்காடும் திறமையில் காதல் அரும்புவதும் உண்டு. &lt;ref&gt;கழங்காடு ஆயத்து அன்று நாம் அருளிய பழங்கண் - அகம் 66-24,&lt;/ref&gt; 
 * கூரை வீட்டின் முன்புறம் ஈந்துப்புதர் ஓரத்தில் அமர்ந்துகொண்டு மகளிர் கழங்கு ஆடினர். &lt;ref&gt;நற்றிணை 79,&lt;/ref&gt; 
 * செல்வச் சிறுமியர் கழங்காடுவர். போரின்போது கழங்காடு களம் அழிக்கப்படும். &lt;ref&gt;பதிற்றுப்பத்து 15-5,&lt;/ref&gt; 
 * வேட்டுவர் தம் தெய்வம் கொற்றவைக்குப் படையல் செய்யும்போது கிளி, மயில் ஆகியவற்றுடன் தம் விளையாட்டுப் பொருள்களான பந்து, கழங்கு போன்றவற்றையும் சேர்த்துப் படையல் செய்தனர். &lt;ref&gt;சிலப்பதிகாரம் 12-1-35,&lt;/ref&gt;
 
 ==வேலன் கழங்கு==
 * களவுக் காதலனை எண்ணும் காதலியின் உடலிலும், செயலிலும் காணப்படும் வேறுபாட்டினை வேலன் அணங்கு என்பான். வெறியாட்டு நிகழ்த்தவேண்டும் என்பான். இப்படிக் குறிசொல்லக் கழங்கு உருட்டுவான். &lt;ref&gt;ஐங்குறுநூறு 245, 246, 248, 249, 250, நற்றிணை 47,  282, அகம் 195-15,&lt;/ref&gt;
 * வட்டக்கழங்குக் காய்கள் நெல்லிக்காய் போல இருக்கும். இது வேலன் விளையாடிய கழங்கின் அளவு. &lt;ref&gt;அத்த நெல்லித் தீஞ்சுவைத் திரள்காய் வட்டக் கழங்கின் தாஅய் -  அகம் 241-14,&lt;/ref&gt;
 * போருக்குப் புறப்படுவதற்கு முன் கழங்கு உருட்டிக் கணிக்கப்பட்ட முடிவை களங்காய்க்கண்ணி நார்முடிச்சேரல் அழித்து வெற்றி காண்பானாம். &lt;ref&gt;இடுகழங்கு தபுந - பதிற்றுப்பத்து 32-8&lt;/ref&gt;
 
 ==இக்காலப் பாண்டிக்கல்== 
 கழிச்சிக்கொட்டைகளைக் கழங்கு என்றனர். நாளடைவில் கழிச்சிக்கொட்டை அளவிலான மணியாங்கற்களையும் கழங்கு விளையாடப் பயன்படுத்தினர். இக்காலத்தில் இந்த விளையாட்டு [[பாண்டிக்கல்]], ஒண்ணாங்கல் இரண்டாங்கல் என்னும் பெயர்களுடன் விளையாடப்பட்டு வருகிறது. 
 
 ==இவற்றையும் பார்க்க==
 *[[சங்ககால விளையாட்டுகள்]]
 
 ==அடிக்குறிப்பு==
 {{Reflist}}
 
 [[பகுப்பு:தமிழர் விளையாட்டுகள்]]